தொடர்ந்து பேசியவர், “முறையாகத் திட்டமிட்டு தடுப்பணை கட்ட தவறியதாலும், வாய்க்கால்களை மழைக்காலத்திற்கு சரியாக தூர்வாரதால் கிடைத்த நீர் எல்லாம் வீணாய்ப் போயிருக்கிறது. முன்னதாகவே இதனையெல்லாம் சரி செய்திருந்தால் இந்நேரம் அந்த நீர் பயனுள்ளதாக இருந்திருக்கும். காவிரியில் தண்ணீர் கரைபுரண்டு ஓடுகிறது. எங்கும் தண்ணீராக இருக்கிறது. ஆனால், குடிப்பதற்கு குடிநீர் இல்லை. கடைமடை பகுதிக்கு தண்ணீர் கிடைக்காமல் விவசாயிகள் பாசனம் செய்ய முடியாமல் போனது வருத்தமளிக்கிறது. முல்லைப் பெரியாறு அணையப் பொறுத்தவரை 152 அடிக்கு தண்ணீர் உயர்ந்தாலும், அணை பாதுகாப்பாக இருக்கும் என்பது அறிஞர்களின் கருத்து. எனவே, அணையின் நீர்மட்டத்தை குறைக்க வேண்டிய அவசியமில்லை. இதனால், கேரளாவிற்கு எந்த ஆபத்தும் ஏற்படாது. உயர்நீதிமன்ற தலைமை நீதிபதியின் பதவியேற்பு விழாவில், ஆளுநர் மாளிகையில் நீதிபதிகளுக்கு உரிம மரியாதை கொடுக்கப்படவில்லை. இது ஆளுநர் மாளிகையின் தவறான அணுகுமுறை” என்றார்.